Platekontrak vir hawelose vrou | Maroela Media
ŉ Video van Emily Zamourka (52), oorspronklik van Rusland, is wyd op sosiale media gedeel ná ŉ polisiebeampte van Los Angeles haar verfilm het. Sy sing Puccini se “O mio babbino caro” in die ondergrondse metro. Kykers het versoek dat sy op ŉ verhoog moet verskyn.
Volgens die vermaaknuuswebwerf TMZ het die Grammy-genomineerde musiekvervaardiger, Joel Diamond, ŉ platekontrak vir Zamourka aangebied, “met planne om ŉ groot klassieke musiek/EDM-plaat te vervaardig”.
Volgens TMZ is die ooreenkoms vir ŉ aanvanklike album genaamd “Paradise” wat deur Diamond se maatskappy, Silver Blue Records, vervaardig sal word.
Dit is nog nie duidelik of Zamourka die aanbod sal aanvaar nie.
Skarefinansieringswebwerwe is intussen op die been gebring om Zamourka, ŉ opgeleide violis en pianis, finansieel te ondersteun. Ongeveer $70 000 (meer as R1 miljoen) is reeds ingesamel.
Sy het in Rusland grootgeword, maar het in 1992 na Los Angeles verhuis om haar droom na te jaag om ŉ sangeres te word. Zamourka geen formele opleiding as ŉ operasangeres nie en sy was ŉ onderwyseres voor sy weens gesondheidsredes in ŉ finansiële verknorsing beland het. Sy het aanvanklik viool gespeel op straat, maar haar instrument is drie jaar gelede gesteel.
Oor haar groot groep aanhangers op Twitter, het sy gesê: “As dit God se wil is dat my lewe moet verander, dan sal ek Hom loof en baie dankbaar wees vir enigiemand wat help om my van die straat af te kry. En om my eie plek te kry en ŉ instrument te hê.”
Sy het reeds ingestem om Saterdag by ŉ geleentheid op te tree wat deur die Little Italy of Los Angeles Association aangebied word.
Wow is is nou goeie nuus!!
Ek is so bly vir haar. Dis great!!
Dankie ons kennis laat weet en n goeie nuus kan deel. Dankie Here prys die Here
Wonderful, I am really very happy for this woman.
Boer. · 2 maande gelede
So bly sy gee God die eer! Mag sy voorspoed geniet!
Toe sy haar mond oopmaak toe begin die trane rol! Wow wow wow…….dat so juweel deur soveel swaarkry en hartseer moes gaan om uiteindelik raakgesien te word! ♥
Hoop iemand maak n fliek van haar lewe en skenk van die wins aan haar dat sy die res van haar lewe sorgvry haar talent kan uitleef.
Rikku · 2 maande gelede
Prys die Here vir haar talent.
Dis absoluut Goddelike ingryping – loof die Here!!
Tweetie · 1 maand gelede
Daar is nog hoop in hierdie deurmekaar wereld!
Dis absolute wonderlike nuus.
Super bly vir haar.
…vir `n straatvrou is haar kleredrag en voorkoms uit die boonste rakke !
Sy is `n voorbeeld vir menige “Christen” vroue.
Ek verbaas my nie as selfs God met respek na haar kyk nie ….
Sylvia · 1 maand gelede
Is dit waar? of ‘n foefie?